Как се ползват конете за превоз?

Ако някой ви каже или пише, че има нещо абсолютно сигурно по отношение на превоза с коне (т.е. точност, цена, брой на превозван багаж, килограми…), не му вярвайте. Всичко е много относително. Въпреки договарянето. Макар че началото на лифта не е много далеч, не може да сте сигурни, че конете ще пристигнат навреме. Още повече-преди обяд. Трудно може да прецените и колко ще ви струва превоза на повече багаж, т.к. един кон може да превозва 50 кг, а друг-40. Понякога багажите могат да са 3, а друг път – 4. А се заплаща за целия кон или се прави едно странно делене, което в повечето случаи ”води”д о цена 10 лв.за багаж. Не ви пожелавам да попаднете и на коняр, който не е доволен от факта, че багажът е малко или че конкуренцията го е ”прекарала”.  

Добре е , ако можете да изпреварите конете и да ги посрещнете. Понякога се хвърля багажа или може някой да го прибере (без да иска) покрай своя.  

Препоръчвам ви да си вземете големи чували от захар. Изперете ги добре, за да не лепнат. Преди да качите раниците на конете, ги ”облечете ” с чувалите. Ще започнете отгоре, като шапка, която слагате на главата си. В долната част зашивате чувала с една голяма игла и много здрав конец.Така ще предпазите раницата си от замърсяване и най-вече-от съдиране от клекове и дървета.  

Ако качването на багажа може би е малко по-организирано, то слизането е много по-проблемно. Въпреки желанието на ръководството да има записване и ред, то има някои ”приятели”, които предлагат различни изкушения на конярите, за да могат да слязат ( без да са се записали за деня).  

Искам да припомня, че преди доста години е имало такъв ”железен”ред, че първо са товарели багажа си тези, които са живеели в много отдалечени от Рила градове.  

Започва и едно пазарене с конярите. И много често те са печеливши. Защото всеки иска да свали багажа си. Многото багаж ни прави зависими.  

Имаше въпроси дали може да се ползват коне между новата и старата хижа. Навярно може. Но по-късно, след обяд. Конете нощуват до хижа”Рилски езера”(новата). И може да се говори с конярите. Но…зависи от вашия багаж, има ли друг….Мисля, че цената беше 20 лв.  

Искрено се надявам, че описаните от мен проблеми са останали в миналото и от ползването на коне за превоз на багаж ще сте доволни и вие, и конярите.


За транспорт с коне:


Спас – 0898224482
Анжело – 0894415555

